Alberto Contador

Alberto Contador Velasco (født 6. desember 1982 i Madrid) er en spansk, tidligere profesjonell landeveissyklist. Han er en av fem syklister som har vunnet alle de tre store etapperittene.

 Proffkarrieren 
Contador ble proff for ONCE i 2000. Allerede det første året vant han en tempoetappe under Polen rundt. I 2004 signerte han for Liberty Seguros. Etter en velt i 2004 måtte han opereres for en blodansamling i hjernen. Contador fikk sitt gjennombrudd i 2005, da han vant en etappe i Tour Down Under og vant både en etappe og sammenlagt i den katalanske uke. I ProTour-rittene Baskerland rundt og Tour de Romandie vant han en etappe, og kom på henholdsvis tredje- og fjerdeplass i sammendraget. Han fikk ikke kjøre i Tour de France 2006 fordi laget var involvert i Operasjon Puerto-skandalen. Han meldte overgang til Discovery Channel i 2007. 

 Sesongen 2007 
I sesongens første ProTour-ritt, Paris-Nice, ble Alberto Contador bestemann i sammendraget, og vant i tillegg ungdomstrøya.

Contador kom til Tour de France 2007 for å vinne ungdomskonkurransen (etter å ha blitt nummer 3 i 2005), og for å hjelpe sin kaptein Levi Leipheimer til sammenlagtseier. Det viste seg at Contador var den eneste som kunne følge Michael Rasmussen på de hardeste fjelletappene. Han vant 14. etappe, og da Rasmussen ble kastet ut av laget sitt, endte Contador opp med å vinne Tour de France sammenlagt, med 23 sekunders margin til Cadel Evans, og 31 sekunder til Leipheimer.

Da Discovery-laget ble lagt ned etter 2007-sesongen gikk han sammen med flere andre ryttere til Astana.

 Sesongen 2008 
 Giro d'Italia 2008 
Contadors lag, Astana, var opprinnelig ikke invitert til Giro d'Italia. Men arrangørene ombestemte seg, og inviterte Astana en uke før rittet startet. Contador skal ha vært på stranden da han fikk beskjeden. En velt på 8. etappe førte til at han fikk en brist i albuen, men han klarte likevel å fullført og vant rittet sammenlagt, som første ikke-italiener siden 1996.

 Vuelta a España 2008 
Contador var den største favoritten til å vinne Vuelta a España 2008. Det klarte han, 46 sekunder foran sin lagkamerat Levi Leipheimer. Han tok to etappeseire, og endte blant de fem beste på ytterligere fem etapper. Med dette klarte han å vinne sin tredje Grand Tour på 14 måneder, og ble den femte syklisten og første spanjol som klarte dette.

 Sesongen 2009 
Contador var også den største favoritten til å vinne Tour de France 2009. Tidligere Tour de France-vinner Lance Armstrong valgte å gjøre comeback for Astana-laget, og dette skapte store indre stridigheter. Contador var uansett den sterkeste, og vant rittet for andre gang. Han hadde over fire minutters margin til Andy Schleck.

Alberto Contador toppet UCI-rankingen for 2009 etter blant annet seieren i Tour de France.

 Sesongen 2010 
Contador tok sin første seier for sesongen i februar da han vant Volta ao Algarve. I mars vant en etappe i Paris–Nice og sammenlagtseieren for andre gang. I juni kom han på andreplass i Critérium du Dauphiné etter å ha vunnet to etapper. I juli var han den største favoritten til å vinne Tour de France, og han innfridde og vant med 39 sekunder over Andy Schleck.

I slutten av juli 2010 ble det klart at den ferske Tour de France-vinneren ikke ville forlenge kontrakten med Astana og at han dermed kom til å bytte lag foran 2011-sesongen.Contador på flyttefot , procycling.no 3. august annonserte Bjarne Riis at Contador skulle sykle for danskens Team Saxo Bank de neste to sesongene.Riis avslørte stjernesignering, procycling.no

30. september 2010 ble det kjent at Contador hadde avlagt en positiv dopingprøve der det ble funnet spor av det forbudte stoffet clenbuterol. Prøven ble tatt 21. juli på den andre hviledagen under Tour de France, dagen før etappen opp Col du Tourmalet. Contador ble informert om dopingfunnet av Det internasjonale sykkelforbundet allerede 24. august, men det ble ikke offentlig kjent før Contador gikk ut med en pressemelding 30. september.. Han hevdet at stoffet skyldtes en biff han hadde spist. 26. januar 2011 foreslo det spanske forbundet ett års utestengelse. Contador anket, og ble i februar frikjent av det spanske sykkelforbundet.

 Meritter 

2003
3. etappe (ITT), Polen rundt
2004
Klatretrøya, Vuelta a Aragón
2005
3.-plass sammenlagt og 5. etappe, Baskerland rundt
5. etappe, Tour Down Under
Sammenlagt, 3. og 4. etappe, Setmana Catalana
2006
8. etappe, Sveits rundt
2.-plass sammenlagt, Romandie rundt
3. etappe
2007
Sammenlagt og 4. etappe, Vuelta a Castilla y León
Sammenlagt, 4. og 7. etappe, Paris–Nice
4. etappe, Volta a la Comunitat Valenciana
20px Sammenlagt, Tour de France
20px Ungdomstrøya og 14. etappe
2008
Sammenlagt, 1. og 4. etappe, Vuelta a Castilla y León
Sammenlagt, 1. og 6. etappe, Baskerland rundt
20px Sammenlagt, Giro d'Italia
4.-plass, OL Temporitt
20px Sammenlagt, Vuelta a España
20px Kombinasjonstrøya, 13. og 14. etappe
2009
Sammenlagt og 4. etappe, Volta ao Algarve
4.-plass sammenlagt, 1. og 6. etappe, Paris–Nice
Sammenlagt, Baskerland rundt
3. og 6. etappe
3.-plass sammenlagt, Critérium Dauphiné 
20px Spansk mester Tempo
20px Sammenlagt, Tour de France
4., 15. og 18. etappe
2010
Sammenlagt og 3. etappe, Volta ao Algarve
Sammenlagt og 4. etappe, Paris–Nice
Sammenlagt og 4. etappe, Vuelta a Castilla y León
3.-plass La Flèche Wallonne
2.-plass sammenlagt, progloen og 6. etappe, Critérium Dauphiné
 Tapte resultater 2010-2011: 
20px Sammenlagt, Tour de France
2011
Sammenlagt, Vuelta a Murcia
Poengtrøya
2. og 3. etappe
Sammenlagt Volta a Catalunya
3. etappe
Vuelta a Castilla y León
4. etappe
20px Sammenlagt, Giro d'Italia
 20px Poengtrøya
9. og 16. etappe
5.-plass sammenlagt, Tour de France
2012
2.-plass sammenlagt, Tour de San Luis
3. og 5. etappe
2012
4.-plass sammenlagt, Eneco Tour
20px Sammenlagt, Vuelta a España
17. etappe
2013
6. etappe, Tour de San Luis
2.-plass sammenlagt, Tour of Oman
3.-plass sammenlagt, Tirreno–Adriatico
2014
2.-plass sammenlagt og 4. etappe, Volta ao Algarve
Sammenlagt og 4. og 5. etappe, Tirreno–Adriatico
Sammenlagt og 1. etappe, Baskerland rundt
20px Sammenlagt og 16. etappe, Vuelta a España
2015
3. etappe, Vuelta a Andalucía
20px Sammenlagt, Giro d'Italia
Sammenlagt og 3. etappe, Route du Sud
2016
5. etappe, Volta ao Algarve
Sammenlagt og 6. etappe, Baskerland rundt
Prologen, Critérium du Dauphiné
Sammenlagt, Vuelta a Burgos
2017
20. etappe, Vuelta a España

 Referanser 

 Eksterne lenker 





Kategori:Spanske syklister
Kategori:Deltakere for Spania under Sommer-OL 2008
Kategori:Syklister under Sommer-OL 2008
Kategori:Tour de France-vinnere
Kategori:Giro d'Italia-vinnere
Kategori:Vuelta a España-vinnere
Kategori:Dopingsaker i sykling
Kategori:Personer fra Madrid
Kategori:Etappevinnere i Tour de France
Kategori:Operación Puerto